नाबालिग की मौत पर तीसरे दिन भी प्रोटेस्ट, स्कूल-पब्लिक लाइब्रेरी में आगजनी; 40 हजार पुलिसकर्मी तैनात
फ्रांस में तीसरे दिन हिंसा जारी है। सैंकड़ों लोग 17 साल के लड़के की मौत को लेकर विरोध प्रदर्शन कर रहे हैं। प्रदर्शनकारी गाड़ियों, दुकानों, स्कूलों में आग लगा रहे हैं। BBC के मुताबिक, प्रदर्शनकारियों ने पुलिस पर भी पटाखे फेंके। फ्रांस की इंटीरियर मिनिस्ट्रीfrance protest France Nahel Murder Violence Vs Police
फ्रांस में तीसरे दिन हिंसा जारी है। सैकड़ों लोग 17 साल के लड़के की मौत को लेकर विरोध प्रदर्शन कर रहे हैं। प्रदर्शनकारी गाड़ियों, दुकानों, स्कूलों पब्लिक लाइब्रेरी में आग लगा रहे हैं।
BBC के मुताबिक, प्रदर्शनकारियों ने पुलिस पर भी पटाखे फेंके। फ्रांस की इंटीरियर मिनिस्ट्री ने 40 हजार पुलिसकर्मियों को सड़कों पर तैनात कर दिया है। अब तक 875 प्रदर्शनकारियों को गिरफ्तार किया गया है। इनमें से ज्यादातर प्रदर्शनकारी टीनएजर्स हैं जिनकी उम्र 14 से 18 साल है।
दरअसल, फ्रांस की राजधानी पेरिस के सब-अर्बन एरिया नेन्तेरे में 27 जून को 17 साल के लड़के नाहेल को ट्रैफिक सिग्नल पर न रुकने के बाद पुलिस ने गोली मार दी थी। इसके बाद से फ्रांस में हिंसा जारी है। 'फ्रांस 24' की रिपोर्ट के मुताबिक, तीन दिनों में प्रदर्शनकारियों ने 492 इमारतों को नुकसान पहुंचाया है। 2 हजार गाड़ियां जला दी गईं। 3,880 अन्य जगहों पर आगजनी हुई।
फ्रांस में हो रहे प्रदर्शन की तस्वीरें...
राष्ट्रपति मैक्रों ने बुलाई इमरजेंसी मीटिंग, संसद में 1 मिनट का मौन
फ्रांस के राष्ट्रपति ने शुक्रवार को दूसरी बार इमरजेंसी मीटिंग बुलाई। पहली बैठक के दौरान मैक्रों ने कहा था- इस घटना से पूरे देश सदमे में है। किसी भी तर्क से इस तरह एक युवक की हत्या को सही नहीं ठहराया जाता।
इसके पहले 28 जून को फ्रांस में सांसदों ने नेशनल असेंबली में एक मिनट का मौन रखा था। प्रधानमंत्री एलिजाबेथ बॉर्न ने कहा- गोलीबारी की यह घटना साफ तौर पर नियमों का उल्लंघन है। पीड़ित परिवार ने घटना में शामिल अधिकारियों के खिलाफ हत्या, हत्या में साथ देने और झूठी गवाही को लेकर शिकायत दर्ज कराई है।
3 पॉइंट्स में पूरा मामला...
पिछले साल फ्रांस में ट्रैफिक पुलिस ने 13 लोगों को गोली मारी
रॉयटर्स के मुताबिक, ट्रैफिक चेकिंग के दौरान फ्रांस में इस साल की यह तीसरी घटना है जब फायरिंग में किसी की जान गई है या फिर गोली लगी है। वहीं, पिछले साल गोलीबारी की ऐसी 13 घटनाएं रिपोर्ट की गई थी। टैली के मुताबिक, 2021 में तीन और 2020 में ऐसी दो घटनाएं देखने को मिली थी।